DA Den Europæiske Unions Tidende L 263/21

KOMMISSIONENS BESLUTNING

af 2. august 2004

om ændring af beslutning 97/467/EF for så vidt angår optagelse af en virksomhed i Island, der producerer kød af opdrættet vildt, og en virksomhed i Botswana, der producerer strudsefuglekød, på midlertidige lister over tredjelandevirksomheder, hvorfra medlemsstaterne har tilladelse til at importere disse produkter

(meddelt under nummer K(2004) 2681)

(EØS-relevant tekst)

(2004/591/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), særlig artikel 2, stk. 4, og

ud fra følgende betragtninger:

(1) Ved Kommissionens beslutning 97/467/EF af 7. juli 1997 om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt (2), opstilles der midlertidige lister over tredjelandsvirksomheder, hvorfra medlemsstaterne har tilladelse til at indføre kød af opdrættet vildt, kaninkød og strudsefuglekød.

(2) Island har indsendt navnet på en virksomhed, der fremstiller kød af opdrættet vildt, og som myndighederne bekræfter opfylder EF-bestemmelserne.

(3) Botswana har indsendt navnet på en virksomhed, der fremstiller strudsefuglekød, og som myndighederne bekræfter opfylder EF-bestemmelserne.

(4) De pågældende virksomheder bør derfor optages på de lister, der blev opstillet ved beslutning 97/467/EF.

(5) Eftersom der endnu ikke er foretaget kontrol på stedet, gælder der ikke nedsat kontrolhyppighed for import fra sådanne virksomheder, jf. Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3).

(6) Beslutning 97/467/EF bør derfor ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilag I til beslutning 97/467/EF ændres som angivet i bilag I til nærværende beslutning.

Artikel 2

Bilag II til beslutning 97/467/EF ændres som angivet i bilag II til nærværende beslutning.

Artikel 3

Denne beslutning anvendes fra den 17. august 2004.

Artikel 4

Denne beslutning er rettet til medlemsstaterne.

Udfærdiget i Bruxelles, den 2. august 2004. På Kommissionens vegne David BYRNE Medlem af Kommissionen

(1) EFT L 243 af 11.10.1995, s. 17. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33).

(2) EFT L 199 af 26.7.1997, s. 57. Senest ændret ved beslutning 2004/144/EF (EUT L 47 af 18.2.2004, s. 33).

(3) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1).

BILAG I Følgende indsættes i bilag I: »País: Islandia / Země: Island / Land: Island / Land: Island / Riik: Island / Χώρα: Iσλανδία / Country: Iceland / Pays: Islande / Paese: Islanda / Valsts: Islande / Šalis: Islandija / Ország: Izland / Pajjiż: Islanda / Land: Ijsland / Państwo: Islandia / País: Islandia / Krajina: Island / Država: Islandija / Maa: Islanti / Land: Island 1 2 3 4 5 6 70 Vidbot Husavik CP b, (1) b : Biungulados / Sudokopytníci / Klovbærende dyr / Paarhufer / Sõralised / Δίχηλα / Biungulates / Biongulés / Biungulati / Pārnadži / Porakanopiai / Párosujjú patások / Annimali ta' l-ifrat / Tweehoevigen / Parzystokopytne / Biungulados / Párnokopytníky / Parkljarji / Sorkkaeläimet / Klövdjur (1) Virksomheder, der udelukkende anvender råvarer fra andre godkendte tredjelandsvirksomheder til fødevareproduktion«.